Iosephus Haydn
Iosephus Haydn Res apud Vicidata repertae: Nativitas: 31 Martii 1732; Rohrau Obitus: 31 Maii 1809; Vindobona Patria: Sacrum Romanum Imperium Familia Genitores: Mathias Haydn; Coniunx: Anna Haydn Memoria Sepultura: Bergkirche Iosephus Haydn, vulgo Joseph Haydn, in vico Rohrau natus die 31 Martii 1732, Vindobonae mortuus 31 Maii 1809, fuit compositor Austriacus, ex fecundissimis praestantissimisque musicis Aetatis Classicae. "Pater symphoniae" et "pater quadricinii fidium" appellatur ob industriam ingeniumque, quod eis generibus musicis contulit. Utilissimus praeterea fuit in evolutione tricinii clavilistici? et formae sonatae. Haydn, qui per vitam omnem in Austria habitavit, multum sui cursús musici in curia Domús Esterházyanae in praedio remoto degit. Ab aliis compositoribus et progressu musico usque ad ultimam vitae partem distans Haydn, ut ipse dixit, est "proprius fieri compulsus." Tempore mortis suae fuit unus ex illustrissimis compositoribus Europae. Iosephus Haydn fuit frater Michaelis Haydn, compositoris etiam latissime laudati, et Ioannis Evangelistae Haydn tenoris. Fuit praeterea amicissimus Wolfgangi Amadei Mozart et doctor Ludovici van Beethoven.